പ്രധാനമന്ത്രിയുടെ ഓഫീസ്
ടെക്സാസിലെ ഹൂസ്റ്റണില് യു.എസ്.എ ന്െ്റിനെ അവതരിപ്പിച്ച് പ്രധാനമന്ത്രി
സുപ്രഭാതം ഹൂസ്റ്റണ്,
സുപ്രഭാതം ടെക്സാസ്,
സുപ്രഭാതം അമേരിക്ക,
ഇന്ത്യയിലും ലോകമെമ്പാടുമുള്ള എന്റെ സഹ ഇന്ത്യക്കാര്ക്ക് ആശംസകള്.
സുഹൃത്തുക്കളെ,
ഈ പ്രഭാതത്തില് ഒരു സവിശേഷ വ്യക്തി നമ്മോടൊപ്പമുണ്ട്. അദ്ദേഹത്തിന് ആമുഖം ആവശ്യമില്ല. ഈ ഗ്രഹത്തിലെ എല്ലാ വ്യക്തികള്ക്കും അദ്ദേഹത്തിന്റെ പേര് പരിചിതമാണ്.
ആഗോള രാഷ്ട്രീയത്തെക്കുറിച്ചുള്ള ലോകത്തിലെ മിക്കവാറും എല്ലാ സംഭാഷണങ്ങളിലും അദ്ദേഹത്തിന്റെ നാമം ഉയര്ന്നുവരും. അദ്ദേഹത്തിന്റെ ഓരോ വാക്കുകളും ദശലക്ഷക്കണക്കിന് ആളുകളാണ് പിന്തുടരുന്നത്.
വിജയിച്ച് ഈ മഹത്തായ രാജ്യത്തെ പരമോന്നത പദവിയില് എത്തുന്നതിന് മുമ്പ് തന്നെ അദ്ദേഹം ഒരോ വീടുകളിലും സുപരിചിതനും വളരെ ജനപ്രിയനുമായിരുന്നു.
സി.ഇ.ഒ മുതല് കമാന്ഡര്-ഇന്-ചീഫ് വരെ, ഉന്ന ഉദ്യോഗസ്ഥരുടെ സമ്മേളന മുറി  മുതല് ഓവല് ഓഫീസ് വരെ, സ്റ്റുഡിയോകള് മുതല് ആഗോള തലം വരെ, രാഷ്ട്രീയം മുതല് സമ്പദ്വ്യവസ്ഥയും സുരക്ഷയും വരെ അദ്ദേഹം എല്ലായിടത്തും ആഴത്തിലുള്ളതും നിലനില്ക്കുന്നതുമായ സ്വാധീനം ചെലുത്തി.
ഇന്ന് അദ്ദേഹം ഇവിടെ നമ്മോടൊപ്പമുണ്ട്. ഇവിടെ ഈ ഗംഭീരമായ സ്റ്റേഡിയത്തിലും പ്രൗഢമായ ഒത്തുചേരലിലും അദ്ദേഹത്തെ സ്വാഗതം ചെയ്യുന്നത് എനിക്ക് ബഹുമതിയും വിശേഷാധികാരവുമാണ്.
അദ്ദേഹത്തെ പലപ്പോഴും കണ്ടുമുട്ടാന് എനിക്ക് അവസരം ലഭിച്ചിട്ടുണ്ടെന്ന് എനിക്ക് പറയാന് കഴിയും, ഓരോ തവണയും സൗഹൃദവും ഊഷ്മളതയും ഊര്ജ്ജവും ഞാന് കണ്ടിട്ടുമുണ്ട്, അമേരിക്കന് ഐക്യനാടുകളുടെ പ്രസിഡന്റ് - മിസ്റ്റര് ഡൊണാള്ഡ് ട്രംപ്.
ഇത് അസാധാരണമാണ്, ഇത് മുന്പൊന്നുമുണ്ടായിട്ടില്ലാത്തതുമാണ്.
സുഹൃത്തുക്കളെ,
ഞാന് നിങ്ങളോട് പറഞ്ഞതുപോലെ, ഞങ്ങള് കുറച്ച് തവണ കണ്ടുമുട്ടിയിട്ടുണ്ട്, ഓരോ തവണയും അദ്ദേഹത്തില് അതേതരത്തിലുള്ള ഊഷ്മളതയും സൗഹൃദവും പ്രാപ്ത്യതയും ഊര്ജ്ജസ്വലതയും രസികതവും ഉണ്ടായിരുന്നു. അതില് കൂടുതല് കാര്യങ്ങളില് ഞാന് അദ്ദേഹത്തെ അഭിനന്ദിക്കുന്നു.
അദ്ദേഹത്തിന്റെ നേതൃബോധം, അമേരിക്കയോടുള്ള അഭിനിവേശം, ഓരോ അമേരിക്കക്കാരനെയും കുറിച്ചുള്ള ആശങ്ക, അമേരിക്കയുടെ ഭാവിയിലുള്ള വിശ്വാസം, അമേരിക്കയെ വീണ്ടും മഹത്തരമാക്കാനുള്ള ശക്തമായ ദൃഢനിശ്ചയം.
ഇതിനകം അദ്ദേഹം അമേരിക്കന് സമ്പദ്വ്യവസ്ഥയെ വീണ്ടും ശക്തമാക്കി കഴിഞ്ഞു. അമേരിക്കയ്ക്കും ലോകത്തിനും വേണ്ടി അദ്ദേഹം ഒരുപാട് നേട്ടങ്ങള് കൈവരിച്ചു.
സുഹൃത്തുക്കളെ,
ഇന്ത്യയില് ഞങ്ങള് പ്രസിഡന്റ് ട്രംപുമായി നല്ല ബന്ധം പുലര്ത്തുന്നു. സ്ഥാനാര്ത്ഥി ട്രംപിന്റെ വാക്കുകള്- അബ്കി ബാര് ട്രംപ് സര്ക്കാര് ഉച്ചത്തിലും വ്യക്തമായും മുഴങ്ങുകയും, വൈറ്റ് ഹൗസിലെ അദ്ദേഹത്തിന്റെ ആഘോഷം ദശലക്ഷക്കണക്കിന് മുഖങ്ങളെ സന്തോഷവും അഭിനന്ദനവും കൊണ്ട് പ്രകാശിപ്പിക്കുകയും ചെയ്യും.
ആദ്യമായി ഞാന് അദ്ദേഹത്തെ കണ്ടപ്പോള് അദ്ദേഹം എന്നോട് പറഞ്ഞു, ''ഇന്ത്യയ്ക്ക് വൈറ്റ് ഹൗസില് യഥാര്ത്ഥ സുഹൃത്തുണ്ട്'' എന്ന്. ഇന്നത്തെ ഇവിടുത്തെ താങ്കളുടെ സാന്നിദ്ധ്യം അതിനുള്ള വലിയ സാക്ഷ്യമാണ്.
ഈ വര്ഷങ്ങളില് നമ്മുടെ ഇരു രാജ്യങ്ങളും ബന്ധങ്ങളെ പുതിയ ഉയരങ്ങളിലേക്കെത്തിച്ചു. മിസ്റ്റര് പ്രസിഡന്റ്, ഇന്ന് രാവിലെ ഹൂസ്റ്റണില്െ, ലോകത്തിലെ ഏറ്റവും വലിയ രണ്ട് ജനാധിപത്യ രാജ്യങ്ങളുടെ ഈ ആഘോഷത്തില് മഹത്തായ ഈ പങ്കാളിത്തത്തിന്റെ ഹൃദയമിടിപ്പ് നിങ്ങള്ക്ക് കേള്ക്കാം.
നമ്മുടെ മഹത്തായ രണ്ട് രാജ്യങ്ങള് തമ്മിലുള്ള മാനുഷിക ബന്ധങ്ങളുടെ ശക്തിയും ആഴവും നിങ്ങള്ക്ക് അനുഭവിക്കാന് കഴിയും. ഹൂസ്റ്റണ് മുതല് ഹൈദരാബാദ് വരെയും ബോസ്റ്റണ് മുതല് ബെംഗളൂരു വരെയും ചിക്കാഗോ മുതല് ഷിംല വരെയും ലോസ് ഏഞ്ചല്സ് മുതല് ലുധിയാന വരെയും ന്യൂജേഴ്സി മുതല് ന്യൂഡല്ഹി വരെയും എല്ലാ ബന്ധങ്ങളുടെയും ഹൃദയം ജനങ്ങളാണ്.
ഇത് ഇന്ത്യയില് വളരെ വൈകിയ ഒരു ഞായറാഴ്ച രാത്രിയാണെങ്കിലും ദശലക്ഷക്കണക്കിന് ആളുകള് അവരുടെ ടി.വിയില് ശ്രദ്ധകേന്ദ്രീകരിച്ചിരിക്കുകയാണ്, ,ലോകമെമ്പാടുമുള്ള വ്യത്യസ്ത സമയ മേഖലകളിലുള്ള ദശലക്ഷക്കണക്കിന് ആളുകളും ഇന്ന് നമ്മോടൊപ്പമുണ്ട്. അവര് ചരിത്രരൂപീകരണത്തിന് സാക്ഷ്യം വഹിക്കുകയാണ്.
മിസ്റ്റര് പ്രസിഡന്റ്, 2017 ല് നിങ്ങള് എന്നെ നിങ്ങളുടെ കുടുംബത്തിന് പരിചയപ്പെടുത്തി, ഇന്ന് നിങ്ങളെ ഒരു ബില്യണിലധികം വരുന്ന ഇന്ത്യക്കാരും ലോകമെമ്പാടുമുള്ള ഇന്ത്യന് പൈതൃകമുള്ള ആളുകളുകളുമായ എന്റെ കുടുംബത്തെ പരിചയപ്പെടുത്തുന്നതിനുള്ള ബഹുമതി എനിക്കുണ്ട്.
മഹതികളേ, മഹാന്മാരെ, എന്റെ സുഹൃത്ത്, ഇന്ത്യയുടെ സുഹൃത്ത്, ഒരു മഹാനായ അമേരിക്കന് പ്രസിഡന്റ് മിസ്റ്റര് ഡൊണാള്ഡ് ട്രംപ് ഞാന് നിങ്ങള്ക്ക് സമര്പ്പിക്കുന്നു.
--ND--
(Visitor Counter : 48